Trane van vreugde in Pacaltsdorp | George Herald
Journalist Eugene Gunning | Wednesday, 14 August 2019, 14:36
Natasha October en Katrina Arries laai rommel in nuwe waentjie.
GEORGE NUUS - Trane van vreugde het Woensdag in New Dawn Park, Pacaltsdorp, gerol toe twee vroue, Natasha October (40) en Katrina Arries (63) 'n nuwe waentjie vir hul herwinningsonderneming, KNP Recycling ontvang het.
Tot voor gister het hulle 'n verinneweerde winkeltrollie, wat hulle self aangepas het, gebruik om die rommel te herwin, in te ruil en so geld te verdien.
Hulle is beide tevrede en hulle verdien geld daarmee om aan die lewe te kan bly. Hulle het intussen uitgebrei en het reeds 'n paar mense in diens wat hulle bystaan.
Die nuwe waentjie is 'n groot verrassing en hulle het dit glad nie verwag nie.
Natasha October en Katrina Arries in trane oor die nuwe waentjie wat hulle ontvang het. By hul staan Luwayda Trantraal, voorsitter van die Pacaltsdorp Gemeenskap-sakekamer en dr. Willie Cilliers, voorsitter van die AHi Wes-Kaap.
Die waentjie is die eerste fase en 'n nuwe Wendy-huis sal later opgerig word.
Natasha October en Katrina Arries by hul nuwe waentjie. By hulle sit hul hond Rusty. Foto's: Eugene Gunning
Read more about: trane van vreugde pacaltsdorp waentjie
Posted on: 14:36 Wed, 14 August 2019